রাজধানীতে দিনদিন ধূলা দূষণ বাড়ছে। এতে নানা রোগব্যাধিও ছড়াচ্ছে রাজধানীবাসীর। বিশেষ করে ধূলা দূষণ রাজধানীবাসীর স্বাস্থ্য ও অর্থনীতির উপর নেতিবাচক প্রভাব পড়ছে। খোঁজ নিয়ে জানা গেছে, শুধু বৃষ্টির দিন ছাড়া বছরের প্রতিটি দিনেই রাজধানী শহরের সড়কে ধূলা উড়ছে। ফলে সড়কে চলাচল করতে রাজধানীবাসীকে পোহাতে হচ্ছে মহাদুর্ভোগ। ছড়াচ্ছে নানা রোগ। যেমন শ্বাসকষ্ট, যক্ষ্মা, সর্দি, কাঁশি, হাঁচি, অ্যাজমাসহ নানা রোগে আক্রান্ত হচ্ছে রাজধানীবাসী। বিশেষ করে এর প্রভাব বেশি পড়ে শিশুদের উপর। যার কারণে শিশুদের নিউমনিয়া, সর্দিসহ নানা রোগে আক্রান্ত হচ্ছে। অন্যদিকে এসব ধূলা গিয়ে কম্পিউটারসহ নানা ইলেক্ট্রনিক্স সামগ্রীর উপর আস্তর পড়ায় তা দ্রুত নষ্ট হচ্ছে। এতে অর্থনীতির উপরেও অনেক প্রভাব পড়ছে।